cyanic-selkie/wikianc huggingface dataset:
ไฟล์คอมพิวเตอร์
การระบุและการจัดการไฟล์
ระบบคอมพิวเตอร์จำนวนมาก (แต่ไม่ใช่ทั้งหมด) ใช้ส่วนขยายชื่อไฟล์ ซึ่งเป็นที่รู้จักอีกอย่างหนึ่งว่าชนิดไฟล์ เพื่อช่วยระบุว่าไฟล์มีข้อมูลอะไร ส่วนขยายในคอมพิวเตอร์วินโดวส์ประกอบด้วยจุดที่ท้ายชื่อไฟล์ตามด้วยตัวอักษรไม่กี่ตัวสำหรับระบุชนิดของไฟล์ อาทิ <tt>.txt</tt> คือไฟล์ข้อความธรรมดา <tt>.doc</tt> คือไฟล์เอกสารข้อความซึ่งเป็นรูปแบบไฟล์ปกติของโปรแกรมไมโครซอฟท์ เวิร์ด <tt>.jpg</tt> คือไฟล์รูปภาพซึ่งใช้การบีบอัดแบบ JPEG เป็นต้น ถึงแม้ว่าระบบคอมพิวเตอร์ใช้ส่วนขยายระบุชนิดไฟล์ แต่ระดับการรับรู้ของระบบคอมพิวเตอร์แต่ละระบบอาจไม่เหมือนกัน กล่าวคือส่วนขยายหนึ่งอาจจำเป็นในระบบหนึ่ง ในขณะที่ส่วนขยายนั้นอาจถูกมองข้ามอย่างสิ้นเชิงในอีกระบบถ้าไฟล์นั้นปรากฏขึ้น
มาสค์ไรเดอร์ริวคิ
การออกอากาศ
ในประเทศไทยเคยออกอากาศทางช่องโมเดิร์นไนน์ทีวีในช่วงแรกออกอากาศทุกวันจันทร์เวลา 17.30 - 18.00 น. ต่อมาได้ย้ายวันและเวลามาเป็นทุกวันพุธเวลา 16.30 - 17.00 น. จนจบเรื่องและได้ออกอากาศอีกครั้งทางสถานีวิทยุโทรทัศน์กองทัพบกช่อง 5 ทุกวันเสาร์เวลา 7.30 - 8.00น.ในชื่อ มาสค์ไรเดอร์ริวคิ Limited Edition และผู้ที่ได้รับลิขสิทธิ์คือบริษัท ดรีมเอกซ์เพรส จำกัด ซึ่งได้รับลิขสิทธิ์ทั้งทีวีซีรีส์และตอนพิเศษจากโทรทัศน์ ส่วนลิขสิทธิ์ฉบับภาพยนตร์ ผู้ได้รับลิขสิทธิ์คือ โรสวิดีโอแต่ในภายหลัง บริษัท ดรีมเอกซ์เพรส จำกัด ได้รับสิทธิ์ในการจัดจำหน่ายแทน
ไฟล์คอมพิวเตอร์
การป้องกันไฟล์
ระบบคอมพิวเตอร์สมัยใหม่ส่วนมากได้จัดเตรียมวิธีการสำหรับป้องกันไฟล์จากความเสียหายทั้งโดยตั้งใจและไม่ตั้งใจ คอมพิวเตอร์ที่สามารถมีผู้ใช้ได้หลายคนนำสิทธิการเข้าถึงไฟล์มาใช้ควบคุมว่าใครจะสามารถแก้ไข ลบ หรือสร้างไฟล์และโฟลเดอร์ใดได้หรือไม่ได้ ตัวอย่างเช่น ผู้ใช้หนึ่ง ๆ อาจได้รับสิทธิการอ่านไฟล์หรือโฟลเดอร์หนึ่งเพียงอย่างเดียว แต่ไม่ให้แก้ไขหรือลบไฟล์หรือโฟลเดอร์นั้น หรือผู้ใช้อาจได้รับอนุญาตให้อ่านและแก้ไขไฟล์หรือโฟลเดอร์อื่น แต่ไม่ให้สั่งกระทำการไฟล์หรือโฟลเดอร์นั้นก็ได้ เป็นต้น สิทธิการเข้าถึงไฟล์อาจใช้สำหรับการอนุญาตให้ผู้ใช้จำเพาะบางรายสามารถเข้าถึงเนื้อหาของไฟล์หรือโฟลเดอร์ที่ต้องการ สิทธิการเข้าถึงไฟล์นี้ช่วยป้องกันการก้าวก่ายโดยไม่ได้รับอนุญาตหรือการทำลายสารสนเทศในไฟล์ และช่วยรักษาสารสนเทศส่วนบุคคลให้เป็นความลับจากผู้ใช้อื่นที่ไม่ได้รับอนุญาต
กลไกการป้องกันอีกอย่างหนึ่งที่ใช้ในคอมพิวเตอร์หลายระบบคือ ตัวบ่งชี้อ่านอย่างเดียว (read-only flag) เมื่อไฟล์ใดไฟล์หนึ่งตั้งตัวบ่งชี้นี้ (ซึ่งสามารถกระทำได้โดยโปรแกรมคอมพิวเตอร์หรือโดยผู้ใช้ที่เป็นมนุษย์) ไฟล์นั้นจะยังคงอ่านได้แต่แก้ไขไม่ได้ ตัวบ่งชี้นี้มีประโยชน์ในการป้องกันสารสนเทศวิกฤตมิให้ถูกแก้ไขหรือถูกลบ เช่นไฟล์พิเศษที่ถูกใช้โดยส่วนประกอบภายในของระบบคอมพิวเตอร์เท่านั้น บางระบบมี ตัวบ่งชี้ซ่อน (hidden flag) เพื่อซ่อนไฟล์บางไฟล์ไม่ให้เห็น ระบบคอมพิวเตอร์ใช้ตัวบ่งชี้นี้เพื่อซ่อนไฟล์ระบบที่สำคัญที่ผู้ใช้ทั่วไปไม่ควรเปลี่ยนแปลง
การเก็บบันทึกไฟล์
คำอธิบายที่กล่าวมาทั้งหมดข้างต้นเป็นมโนทัศน์ของไฟล์ที่นำเสนอต่อผู้ใช้หรือระบบปฏิบัติการระดับสูง อย่างไรก็ตามไฟล์ใด ๆ ที่มีจุดประสงค์อันมีประโยชน์จะต้องมีการสำแดงเชิงกายภาพบางประการนอกเหนือจากการทดลองทางความคิด นั่นคือไฟล์ (ซึ่งเป็นแนวคิดแบบนามธรรม) ในระบบคอมพิวเตอร์จะต้องมีความคล้ายคลึงทางกายภาพโดยแท้จริงถ้ามันต้องมีอยู่ทั้งสิ้น
ในบริบททางกายภาพ ไฟล์คอมพิวเตอร์ส่วนมากถูกบันทึกอยู่บนอุปกรณ์เก็บบันทึกข้อมูลบางชนิดเช่น ฮาร์ดดิสก์ ซึ่งมักจะเป็นแหล่งที่อยู่ที่ระบบปฏิบัติการทำงานและเป็นแหล่งเก็บบันทึกไฟล์ของมัน ฮาร์ดดิสก์เป็นรูปแบบหน่วยเก็บบันทึกไม่ลบเลือนที่ใช้กันอย่างแพร่หลายตั้งแต่ต้นคริสต์ทศวรรษ 1960 หากไฟล์บรรจุสารสนเทศเพียงชั่วคราวก็อาจเก็บบันทึกไว้ในแรม ไฟล์คอมพิวเตอร์ก็สามารถเก็บบันทึกได้บนสื่อชนิดอื่นได้ในบางกรณี อาทิแถบแม่เหล็ก แผ่นซีดี แผ่นดิจิทัลอเนกประสงค์ (ดีวีดี) ซิปไดรฟ์ ยูเอสบีแฟลชไดรฟ์ ฯลฯ
ไฟล์หลายไฟล์ในระบบปฏิบัติการแบบยูนิกซ์ไม่มีความเกี่ยวข้องโดยตรงกับอุปกรณ์เก็บบันทึกทางกายภาพ <tt>/dev/null</tt> เป็นตัวอย่างหนึ่งที่สำคัญที่สุด ไฟล์ทั้งหมดที่อยู่ภายใต้ <tt>/dev</tt>, <tt>/proc</tt> และ <tt>/sys</tt> ก็เช่นกัน สิ่งเหล่านี้สามารถเข้าถึงได้ในฐานะไฟล์ในพื้นที่ผู้ใช้ แต่ความจริงแล้วมันเป็นไฟล์เสมือนซึ่งเป็นวัตถุต่าง ๆ ภายในเคอร์เนลของระบบปฏิบัติการ
การสำรองข้อมูลไฟล์
การสำรองข้อมูลไฟล์กระทำได้หลายวิธี ระบบคอมพิวเตอร์ส่วนมากได้จัดเตรียมโปรแกรมอรรถประโยชน์เพื่อช่วยในกระบวนการสำรองข้อมูล ซึ่งอาจทำให้ใช้เวลานานหากมีไฟล์จำนวนมากที่ต้องการป้องกัน ไฟล์สามารถคัดลอกข้อมูลลงสื่อชนิดถอดได้อาทิแผ่นซีดีเขียนได้หรือเทปแม่เหล็ก การคัดลอกไฟล์ไปยังฮาร์ดดิสก์อื่นในคอมพิวเตอร์เครื่องเดียวกันช่วยป้องกันความเสียหายจากดิสก์หนึ่ง แต่ไม่เพียงพอที่จะป้องกันความเสียหายเมื่อคอมพิวเตอร์ทั้งเครื่องถูกทำลาย ดังนั้นการคัดลอกไฟล์ต้องกระทำบนสื่อชนิดอื่นที่สามารถถอดออกจากคอมพิวเตอร์ แล้วเก็บรักษาไว้ในที่ที่ปลอดภัยและอยู่ห่างจากคอมพิวเตอร์
วิธีการสำรองข้อมูลแบบ ปู่-พ่อ-ลูก (grandfather-father-son backup) คือการสำรองข้อมูลโดยอัตโนมัติสามสำเนา สำเนา ปู่ คือสำเนาที่เก่าที่สุดของไฟล์และสำเนา ลูก คือสำเนาปัจจุบัน
ระบบไฟล์และโปรแกรมจัดการไฟล์
วิธีการที่คอมพิวเตอร์จัดการ ตั้งชื่อ เก็บบันทึก และจัดดำเนินการไฟล์ต่าง ๆ เรียกโดยรวมว่าระบบไฟล์ คอมพิวเตอร์ส่วนมากมีระบบไฟล์อย่างน้อยหนึ่งระบบ คอมพิวเตอร์บางเครื่องอนุญาตให้ใช้ระบบไฟล์หลายระบบได้ ตัวอย่างเช่น คอมพิวเตอร์วินโดวส์รุ่นใหม่ใช้ระบบไฟล์ปกติคือเอ็นทีเอฟเอส (NTFS) แต่ก็ยังรองรับระบบไฟล์แฟต (FAT) ของเอ็มเอสดอสและวินโดวส์รุ่นเก่าด้วย ระบบไฟล์แต่ละระบบมีข้อดีข้อเสียของมันเอง แฟตแบบมาตรฐานอนุญาตให้ตั้งชื่อไฟล์เพียงแปดตัวอักษร (และส่วนขยายอีกสามตัวอักษร) โดยไม่มีช่องว่าง ในขณะที่เอ็นทีเอฟเอสอนุญาตให้ตั้งชื่อได้ยาวกว่าและสามารถมีช่องว่างได้ เช่นเราสามารถตั้งชื่อไฟล์ว่า "<tt>Payroll records</tt>" ในเอ็นทีเอฟเอส แต่เราจะถูกจำกัดให้ตั้งชื่อว่า <tt>payroll.dat</tt> ในแฟต เป็นต้น (เว้นแต่จะใช้วีแฟต ซึ่งเป็นส่วนขยายของแฟตที่ทำให้ตั้งชื่อไฟล์ยาวได้)
โปรแกรมจัดการไฟล์เป็นโปรแกรมอรรถประโยชน์ที่ช่วยให้ผู้ใช้จัดดำเนินการกับไฟล์ได้โดยตรง สามารถสร้าง ย้าย เปลี่ยนชื่อ ลบไฟล์และโฟลเดอร์ต่าง ๆ แม้ว่าโปรแกรมจะไม่อนุญาตให้เปิดอ่านเนื้อหาหรือเก็บบันทึกสารสนเทศในไฟล์ก็ตาม ระบบคอมพิวเตอร์ทุกระบบได้จัดเตรียมโปรแกรมจัดการไฟล์อย่างน้อยหนึ่งโปรแกรมสำหรับระบบไฟล์พื้นฐานของมันเอง เช่น วินโดวส์เอกซพลอเรอร์เป็นโปรแกรมจัดการไฟล์ที่ใช้กันโดยปกติในวินโดวส์ เป็นต้น
--
บล็อก (หน่วยเก็บข้อมูล) การจัดการไฟล์คอมพิวเตอร์ ลำดับชั้นข้อมูล การอำพรางไฟล์ การคัดลอกไฟล์ การลบไฟล์ ไดเรกทอรี โปรแกรมจัดการไฟล์ ชื่อไฟล์ ขนาดไฟล์ ระบบไฟล์ ฐานข้อมูลรายไฟล์ องค์ประกอบวัตถุ (วิทยาการคอมพิวเตอร์) สำเนาฉับบราง
เชือกวิเศษ
"เชือกวิเศษ" เป็นซิงเกิลของวงลาบานูน จากอัลบั้ม N.E.W.S. กับค่ายจีนี่เรคอร์ดในเครือจีเอ็มเอ็ม แกรมมี่ เขียนเนื้อร้องโดย ขจรเดช พรมรักษา (กบ บิ๊กแอส) แต่งทำนองโดย เมธี อรุณ และเรียบเรียงโดย ลาบานูน เนื้อหาของเพลงพูดถึงเรื่องราวความรักที่ไม่สมหวัง ซิงเกิลนี้ประสบความสำเร็จทั่วประเทศ
เชือกวิเศษเป็นเพลงช้าเพียงเพลงเดียวในอัลบั้ม N.E.W.S. แต่งโดยขจรเดช พรมรักษา (กบ บิ๊กแอส) มีเนื้อหาเกี่ยวกับความรักที่ไม่สมหวัง เดิมทีเพลงนี้จะมีชื่อว่า "อยู่ไม่สุข" แต่ถูกเปลี่ยนเพื่อสะท้อนให้เห็นว่า แม้แต่เชือกวิเศษก็ไม่สามารถมัดหัวใจที่แตกสลายได้
มิวสิกวิดีโอเชือกวิเศษเผยแพร่เมื่อวันที่ 26 สิงหาคม พ.ศ. 2558 กำกับโดยศุทธสิทธิ์ เดชอินทรนารักษ์ โดยมีสารัช อยู่เย็น กัปตันทีมฟุตบอลทีมชาติไทยชุดที่ไปแข่งขันฟุตบอลซีเกมส์ 2015 และพัทธ์ธีรา ศรุติพงศ์โภคิน มาเล่นในมิวสิกวิดีโอนี้ ทำให้เพลงนี้ประสบความสำเร็จอย่างมากและทำสถิติเป็นเพลงที่ทำยอดผู้ชมในยูทูบถึง 100 ล้านครั้งเร็วที่สุดในประเทศไทย และในปี 2562 เป็นเพลงบนยูทูบที่มียอดผู้ชมมากที่สุดในประเทศไทย
การตอบรับ
ซิงเกิลนี้ประสบความสำเร็จไปทั่วประเทศ โดยทำสถิติเป็นเพลงที่ทำยอดผู้ชมในยูทูบถึง 100 ล้านครั้งเร็วที่สุดในประเทศไทย โดยใช้เวลาเพียว 2 เดือน นอกจากนี้ยังเป็นมิวสิกวิดีโอที่สามารถทำลายสถิติยอดผู้ชมในยูทูบถึง 300 ล้านครั้ง และ 500 ล้านครั้งได้เป็นเพลงแรกในประเทศไทย นอกจากนี้คำว่า "เชือกวิเศษ" ยังเป็นคำสำคัญที่ถูกใช้ค้นหาในเว็บไซต์กูเกิลมากที่สุดในปี พ.ศ. 2558 ด้วย
เจ้าจอมมารดาดวงคำ ในรัชกาลที่ 4
เมื่อเจ้าอนุวงศ์ ทรงก่อการวุ่นวายขึ้นในรัชสมัยพระบาทสมเด็จพระนั่งเกล้าเจ้าอยู่หัว เจ้าอุปราชไม่ได้ร่วมด้วย เจ้าคลี่ ผู้บิดา จึงได้พาครอบครัวเข้ามาพึ่งพระบรมโพธิสมภารอยู่ในกรุงเทพฯ เจ้าหนูมั่นจึงเกิดที่กรุงเทพฯ ท่านมีพี่ชายคนหนึ่ง ชื่อเจ้าพรหมเทวานุเคราะห์วงศ์ (เจ้าหน่อคำ) ดำรงตำแหน่งเป็นเจ้าเมืองอุบลราชธานี
ครั้นเมื่อถวายตัวเป็นพระสนมในพระบาทสมเด็จพระจอมเกล้าเจ้าอยู่หัว ได้รับพระราชทานนามใหม่ว่า ดวงคำ ทรงตรัสเรียกว่า มั่นดวงคำ และให้ประสูติกาลพระราชธิดาสองพระองค์คือ
กล่าวกันว่าเจ้าจอมมารดาดวงคำนั้นเล่าลือกันว่าผิวเนื้อนวล ในนิราศวังบางยี่ขันที่คุณพุ่มแต่งเรื่องตามเสด็จพระองค์เจ้านารีรัตนาไปเยี่ยมพระญาติฝ่ายมารดาคือเจ้าจันทรเทพสุริยวงศ์ (เจ้าหนู) เจ้าเมืองมุกดาหาร เมื่อ พ.ศ. 2412 มีกลอนตอนหนึ่งว่า
อนึ่งเจ้าจันทรเทพสุริยวงศ์ เป็นโอรสของเจ้าอุปราช (ติสสะ) และน้องชายของเจ้าท่อนแก้ว มารดาเจ้าจอมมารดาดวงคำ เจ้าจันทรเทพสุริยวงศ์มีบุตรีท่านหนึ่งรับราชการเป็นพระสนมในพระบาทสมเด็จพระจอมเกล้าเจ้าอยู่หัวคือ เจ้าจอมประทุม
เจ้าจอมมารดาดวงคำ มีชีวิตอยู่ถึงรัชสมัยรัชกาลที่ 6 ถึงแก่อนิจกรรม เมื่อ 29 ตุลาคม พ.ศ. 2449 การนี้พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินพระราชทานเพลิงศพ เจ้าจอมมารดาดวงคำพร้อมกับศพพี่ชายคือเจ้าพรหมเทวานุเคราะห์วงศ์ ณ วัดเทพศิรินทราวาสราชวรวิหาร เมื่อวันที่ 1 เมษายน ร.ศ. 126
ยามาอูจิ โทโยมาซะ
ยามาอูจิ โทโยมาซะ (Yamauchi Toyomasa ; 3 ตุลาคม 2184 – 25 ตุลาคม 2243) ไดเมียวหรือเจ้าแคว้นโทซะ คนที่ 4 ดำรงตำแหน่งช่วง พ.ศ. 2212 – 2243
โทโยมาซะเกิดเมื่อวันที่ 3 ตุลาคม พ.ศ. 2184 เป็นบุตรชายของ ยามาอูจิ ทาดาโตโยะ เจ้าแคว้นคนที่ 3 เมื่อทะดะโตะโยะผู้เป็นบิดาถึงแก่อสัญกรรมใน พ.ศ. 2212 โทโยมาซะในวัย 28 ปีจึงขึ้นดำรงตำแหน่งเจ้าแคว้นสืบต่อมา
1641 1700
อากิตะชิงกันเซ็ง
อากิตะชิงกันเซ็ง เป็นรถไฟชิงกันเซ็งขนาดเล็ก ให้บริการในภูมิภาคคันโต และโทโฮกุ ในประเทศญี่ปุ่น เชื่อมต่อระหว่างเมืองโตเกียวกับเมืองโมริโอกะ จังหวัดอิวาเตะ และเมืองอากิตะ จังหวัดอากิตะ
อากิตะ ชิงกันเซ็งใช้เส้นทางของโทโฮกุชิงกันเซ็ง จนถึงสถานีรถไฟโอมางาริ จึงเปลี่ยนไปใช้เส้นทางสายทาซาวาโกะ และสายหลักโออุ จนถึงอากิตะ
สถานี
ระหว่างโตเกียวถึงโมริโอกะ จะใช้สถานีร่วมกับสายโทโฮกุชินกันเซ็ง รายละเอียดสถานี ดังนี้
หอแต๋วแตกแหวกชิมิ
หอแต๋วแตกแหวกชิมิ เป็นภาพยนตร์ไทย เป็นภาพยนตร์ภาคที่ 3 ในภาพยนตร์ชุดหอแต๋วแตก กำกับภาพยนตร์โดย พจน์ อานนท์ สร้างโดย พระนครฟิลม์ นำแสดงโดย โก๊ะตี๋ อารามบอย, จาตุรงค์ พลบูรณ์, เอกชัย ศรีวิชัย, ยิ่งศักดิ์ จงเลิศเจษฎาวงศ์, โก๊ะตี๋ อารามบอย, วีรดิษฐ์ ศรีมาลัย ร่วมด้วย อาภาพร นครสวรรค์, คชาภา ตันเจริญ, ภรัณยู โรจนวุฒิธรรม, กรรชัย กำเนิดพลอย, ชัยวัฒน์ ทองแสง และ โซเฟีย ลา เริ่มออกฉายวันที่ 6 มกราคม พ.ศ. 2554 ต้อนรับปีใหม่ พ.ศ. 2554 และเป็นภาพยนตร์ล้อเลียนของหนัง แวมไพร์ ทไวไลท์ ภาพยนตร์ทำรายได้ 33.94 ล้านบาท
เนื้อเรื่อง
เจ๊แต๋ว (จาตุรงค์ พลบูรณ์), เจ๊การ์ตูน (ยิ่งศักดิ์ จงเลิศเจษฎาวงศ์) และ มดดำ (เอกชัย ศรีวิชัย) กะเทยสามพี่น้องได้ช่วยปลดปล่อยวิญญาณ อุษามณี ผีนางรำที่ถูกจองจำหลายสิบปีสำเร็จ ชื่อเสียงของเจ๊สามพี่น้องและ แพนเค้ก (โก๊ะตี๋ อารามบอย) ผีคู่บุญเพื่อนซี้ของสามเจ๊โด่งดังจนมีคนเขียนจดหมายมาขอความช่วยเหลือ ให้เจ๊ทั้งสามช่วยมาบริหาร maison la’dolce vita หอพักชายล้วนที่มีความลับแอบแฝง โดยมี แววสวาท (อาภาพร นครสวรรค์) เป็นหัวหน้าหอเก่าผู้กุมความลับทั้งหมด แน่นอนเธอคอยกีดกันบรรดาเจ๊ ๆ ทั้งหลายไม่ให้อยู่ดูแลหอพักนี้ได้ เพราะเธอ กลัวว่าความลับที่เธอปกปิดไว้จะถูกเปิดเผย และ สวนสวาท (คชาภา ตันเจริญ) อดีตหัวหน้าคนดูแลหอ มีนิสัยพูดไทยคำอังกฤษคำ คอยเจ้ากี้เจ้าการทุก ๆ เรื่องที่เกิดขึ้นภายในหอแห่งนี้
ภารกิจใหม่ของสามเจ๊เริ่มต้นด้วยความสงสัย อยากรู้ว่าใครกันที่เขียนจดหมายมาขอความช่วยเหลือ แล้วหอแห่งนี้มีอะไรที่เป็นปริศนาให้ค้นหา สามเจ๊เริ่มภารกิจตั้งแต่คืนแรกที่ไปถึง คำสั่งของแววสวาท คนดูแลหอเก่าที่สั่งห้ามย่างกายเข้าไปในหอแดงโดยเด็ดขาด บวกกับภาพหนุ่ม ๆ ที่วิ่งหนีหัวซุกหัวซุนออกมาจากหอแดงกันในยามค่ำคืน ทำให้สามเจ๊และผีแพนเค้กพยายามทุกวิถีทางที่จะค้นหาความจริงที่แววสวาทพยายามปกปิด
ระหว่างภารกิจแพนเค้กได้เจอกับ แท่งทอง (ภรัณยู โรจนวุฒิธรรม) หนุ่มหล่อที่อาศัยอยู่ที่หอแห่งนั้น แพนเค้กตกหลุมรักแท่งทองเข้าอย่างจัง แต่ก็เจออุปสรรคก้อนใหญ่ เพราะเจ๊ทั้งสามก็หลงรักแท่งทองเหมือนกัน
งานสร้าง
ภาพยนตร์ใช้เวลาถ่ายทำทั้งหมด 20 วัน เพราะได้คิวของนักแสดงยาก โดยถ่ายทำไปแก้บทไปเรื่อย ๆ ต้องแก้ไขบทพลิกไปมาจนตัวละครครบ ทั้ง ๆ ที่บางคนไม่ได้เจอกัน โดยไม่ได้ถ่ายเจาะด้วยกัน ซึ่งจริง ๆ แล้ว หนังจะเสร็จตั้งแต่เดือนสิงหาคม - กันยายน พ.ศ. 2553 แต่ก็ต้องรอหนึ่งเดือน เพราะติดนักแสดงที่ไปต่างประเทศ จนปิดกล้องในเดือนตุลาคม พ.ศ. 2553
ลักษณะการทำงานไม่แตกต่างจากภาคเดิม คือ เป็นหนังที่ไม่มีบทสำเร็จรูปที่ใช้ในการถ่ายทำ โดยได้นักแสดงมาช่วยคิดบทพูด แต่ผู้กำกับต้องคิดไว้ก่อนว่าหนังจะไปทางไหน แล้วนักแสดงจะใส่บทพูดไป เนื้อเรื่องของเรื่องนี้ยังได้ล้อเลียนหนังแวมไพร์อย่าง Twilight ด้วย
ชื่อเรื่อง
ตอนแรกภาพยนตร์จะใช้ชื่อว่า หอแต๋วเจิดเตลิดแตก แต่ก็ยกเลิกไปเนื่องจากคิดว่าต้องมีคำว่า "หอแต๋วแตก" ซึ่งเป็นเอกลักษณ์ของหนัง ผู้กำกับพจน์ อานนท์ จึงได้ตั้งชื่อว่า "หอแต๋วแตก แหกชิมิ" เนื่องจากในภาคก่อนมีชื่อว่า "หอแต๋วแตก แหกกระเจิง" จึงน่าจะใช้ได้ แต่ด้วยความสนใจของสังคมบางส่วนจากการไม่ยอมรับคำว่า ชิมิ ที่เป็นแค่ภาษาพูด ไม่ได้มีส่วนในการใช้จริงจัง และ มีการตีความหมายไปต่างกัน โดยหากรวมคำว่า แหก กับ ชิมิ ที่มีความหมาย ทางคำที่ถูกต้อง คือ แหกใช่ไหม ทำให้เกิดความหมายที่ไม่สมควร และถูกตำหนิมาจากหน่วยงานหรือองค์กรที่เกี่ยวข้องกับการใช้ภาษาไทย จึงต้องทำการปรับเปลี่ยนทั้งรูปแบบ โปสเตอร์ คำขยายของหนังและอื่นไปเป็น คำว่า แหวก ที่ความหมายว่า เปิดดู แทนคำว่า แหก
การปรับเปลี่ยนโปสเตอร์
จากความเห็นของทีมพิจารณาภาพยนตร์ บางส่วนที่มีต่อภาพยนตร์ดังกล่าวนั้นทำให้โปสเตอร์ของ แท็ค - ภรัณยู โรจนวุฒิธรรม ที่ใส่กางเกงว่ายน้ำลงในโปสเตอร์ ได้มีการถูกสั่งให้ทำการแก้ไขโดยการใช้คอมพิวเตอร์กราฟิกเพื่อปกปิดของสงวน โดยอ้างเหตุผลว่า เป็นยั่วยุและก่อเกิดความไม่งามทางศีลธรรม โดยเกิดขึ้นในเรื่องอื่นๆ ที่มีการใช้ ภาพยั่วยุ และเปิดเผยสัดส่วนของร่างกาย
ลำน้ำยัง
ลำน้ำยัง หรือ ลำพะยัง เป็นลำน้ำสาขาซึ่งอยู่ในลุ่มแม่น้ำชีในภาคตะวันออกเฉียงเหนือของประเทศไทย ครอบคลุมพื้นที่จังหวัดกาฬสินธุ์ จังหวัดร้อยเอ็ด และบางส่วนของจังหวัดยโสธร
เส้นทางแม่น้ำ
ลำน้ำยัง มีต้นกำเนิดมาจากเทือกเขาภูพานที่ลำพะยังตอนบน บ้านน้ำปุ้น ตำบลภูแล่นช้าง อำเภอนาคู บ้านดงหมู ตำบลคุ้มเก่า อำเภอเขาวง จังหวัดกาฬสินธุ์ ซึ่งเป็นสันปันน้ำของลุ่มน้ำชีกับลุ่มน้ำสงคราม ไหลผ่านอำเภอนาคู อำเภอห้วยผึ้ง อำเภอเขาวง อำเภอกุฉินารายณ์ จังหวัดกาฬสินธุ์ อำเภอโพนทอง อำเภอเมยวดี อำเภอเสลภูมิ จังหวัดร้อยเอ็ด และไหลมามาบรรจบกับแม่น้ำชีที่บ้านแจ้งน้อย ตำบลค้อเหนือ อำเภอเมืองยโสธร จังหวัดยโสธร รวมระยะทาง 225 กิโลเมตร มีพื้นที่ลุ่มน้ำ 4,134.31 ตร.กม. หรือ 2,583,945 ไร่ ครอบคลุมพื้นที่จังหวัดกาฬสินธุ์ จังหวัดร้อยเอ็ด และบางส่วนของจังหวัดยโสธร
แหล่งกักเก็บน้ำที่สำคัญของลุ่มน้ำ
เมื่อวันที 25 พฤศจิกายน พ.ศ. 2535 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จพระราชดำเนินเยี่ยมราษฎรบ้านกุดสิม ตำบลคุ้มเก่า อำเภอเขาวง จังหวัดกาฬสินธุ์ และเสด็จพระราชดำเนินทอดพระเนตร สภาพภูมิประเทศลำพะยังที่บ้านกุดตอแก่น และที่บริเวณอ่างเก็บน้ำห้วยสายนาเวียง ตำบลคุ้มเก่า อำเภอเขาวง จังหวัดกาฬสินธุ์ ได้พระราชทานพระราชดำริให้กรมชลประทานพิจารณาวางโครงการ และก่อสร้างอ่างเก็บน้ำลำพะยังตอนบน (ห้วยวังคำ) บ้านดงหมู ตำบลคุ้มเก่า บ้านนาวี ตำบลสงเปลือย อำเภอเขาวง เพื่อช่วยเหลือราษฎรในเขตพื้นที่ดังกล่าว ให้มีน้ำใช้ทำการเกษตรและอุปโภคบริโภคตลอดปี นอกจากนี้ยังสามารถบรรเทาอุทกภัย ในพื้นที่ตอนล่างได้อีกส่วนหนึ่ง และเมื่อวันที่ 16 พฤศจิกายน พ.ศ. 2538 พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระราชทานพระราชดำริให้กรมชลประทานพิจารณาดำเนินการเกี่ยวกับ โครงการพัฒนาลุ่มน้ำพะยังตอนบน อำเภอเขาวง จังหวัดกาฬสินธุ์ ที่กรมชลประทานได้ก่อสร้างเขื่อนเก็บกักน้ำขนาดความจุ 3.5 ล้านลูกบาศก์เมตร พร้อมอาคารประกอบเสร็จ
มาตีเยอ เกเรกู
มาตีเยอ เกเรกู (Mathieu Kérékou) เป็นนักการเมืองชาวเบนินซึ่งดำรงตำแหน่งประธานาธิบดีเบนินตั้งแต่ปี ค.ศ. 1972 ถึง ค.ศ. 1991 และอีกครั้งในปี ค.ศ. 1996 ถึง ค.ศ. 2006
เห็ดพิษ
เห็ดพิษ เป็นเห็ดที่อันตรายต่อผู้บริโภค และความเป็นพิษอาจทำให้เป็นอันตรายถึงแก่ชีวิตได้ เห็ดที่สามารถนำมา บริโภคได้อย่างปลอดภัยมีอยู่เป็นจำนวนมาก แต่จะมีเห็ดพิษหรือเห็ดเมาอยู่ไม่ถึง 100 ชนิด เห็ดพิษที่ จัดว่าร้ายแรงที่สุดได้แก่ เห็ดในสกุล Amanita สกุล Helvella ส่วนในสกุลอื่น ๆ (ไม่) เป็นอันตรายมากนัก อาจทำให้เกิดอาการมึนเมาเท่านั้น เห็ดพิษสามารถจำแนกระดับความเป็นพิษที่เกิดขึ้นได้เป็น 3 ระดับ คือมีพิษรุนแรง ทำให้เสียชีวิตได้ มีพิษรุนแรง ไม่ถึงกับเสียชีวิต เป็นพิษระดับอ่อน หรือเป็นเห็ดเมา
เอมีล ยันนิงส์
เอมีล ยันนิงส์ (Emil Jannings; 23 กรกฎาคม 1884 - 2 มกราคม 1950) เป็นนักแสดงชาวเยอรมัน เขาเป็นที่นิยมในฮอลลีวูดปี ค.ศ. 1920 และเป็นผู้ที่ได้รับรางวัลออสการ์ครั้งแรกกับรางวัลออสการ์ สาขานักแสดงนำชายยอดเยี่ยมในงานประกาศผลรางวัลออสการ์ ครั้งที่ 1 และเขายังเป็นเพียงชาวเยอรมันคนเดียวที่ได้รับรางวัลออสการ์ สาขานักแสดงนำชายยอดเยี่ยมอีกด้วย
ยูยูยู
"You You You" เป็นซิงเกิลของนักร้อง เอิ๊ต ภัทรวี และ Ammy The Bottom Blues ประพันธ์เนื้อร้อง-แต่งทำนองโดย Ammy The Bottom Blues และเรียบเรียงโดย เพิ่มศักดิ์ พิสิษฐ์สังฆการ ออกจำหน่ายในวันที่ 19 สิงหาคม พ.ศ. 2557 ส่วนมิวสิกวิดีโอนี้ เผยแพร่ครั้งแรกในวันที่ 8 กันยายน พ.ศ. 2557 เวลา 20.00 น ในยูทูบ
เพลง "You You You" เป็นซิงเกิลแรก ของ เอิ๊ต ภัทรวี ที่เต็มไปด้วยเพลงป๊อบที่เต็มไปด้วยการทดลองในสไตล์ของเ­อิ๊ตเอง ทุกเสียงในเพลงเกิดขึ้นจากตัวเอิ้ตเอง ทั้งร้องเพลง คอรัส อัดกีต้าร์ รวมถึงการทดลองเอาเสียงของสิ่งที่อยู่รอบต­ัวมาทำเป็นเสียงดนตรี เช่น เสียงเป่ากระดาษ เสียงฉีดสเปรย์ เสียงปิดเปิดสวิทซ์ไฟ ผิวปาก เป็นต้น และเพลงนี้ยังได้ Ammy จากวง The Bottom Blues มาช่วยแต่งทั้งเนื้อร้องและทำนอง รวมถึงมาร่วมร้อง Featuring อีกด้วย
การตอบรับ
เพลง "You You You" ติดอันดับสูงสุด 3 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 9 พฤศจิกายน พ.ศ. 2557 และติดอันดับสูงสุด 12 จากการจัดอันดับของ เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 15 กุมภาพันธ์ พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เอเบลล์ 1689
เอเบลล์ 1689 (Abell 1689) เป็นกลุ่มและกระจุกดาราจักรในกลุ่มดาวหญิงสาว ห่างจากโลกประมาณ 2.2 พันล้านปีแสงและเป็นหนึ่งในกลุ่มและกระจุกดาราจักรที่ใหญ่ที่สุดเท่าที่เคยพบมา ทำให้เป็นเลนส์ความโน้มถ่วง บิดเบือนภาพของดาราจักรที่อยู่ด้านหลัง ประกอบด้วยกระจุกดาวทรงกลมประมาณ 160,000 ซึ่งมากที่สุดเท่าที่เคยพบมา มีหลักฐานว่ามีการรวมกันและก๊าซเกิน 100 ล้านองศา มวลขนาดใหญ่มากของกระจุกนี้ทำให้มีประโยชน์สำหรับการศึกษาของสสารมืดและเลนส์ความโน้มถ่วง
ในขณะที่กลุ่มและกระจุกดาราจักรที่ถูกค้นพบใน 2008 A1689-zD1 หนึ่งในสมาชิก เป็นดาราจักรที่ห่างไกลที่สุดเท่าที่เคยพบมา
จงผิง
จงผิง เป็นชื่อศักราชลำดับที่ 4 ในรัชสมัยพระเจ้าเลนเต้แห่งราชวงศ์ฮั่นตะวันออก และเป็นชื่อศักราชลำดับที่ 2 ในรัชสมัยพระเจ้าเหี้ยนเต้แห่งราชวงศ์ฮั่นตะวันออก ชือศักราชชูผิงใช้ตั้งแต่ปี ค.ศ. 184-189 รวมเวลา 6 ปี
พิมพ์โพยม เรืองโรจน์
พิมพ์โพยม เรืองโรจน์ (ชื่อเดิม เพ็ญโพยม เรืองโรจน์) ชื่อเล่นว่า อิ๋ว เป็นนักร้องชื่อดังจากค่ายอาร์เอสและนิธิทัศน์ ที่มีผลงานมากมายทั้งเพลงไทยและเพลงจีน ที่ได้รับความนิยมเป็นอย่างมาก
วงการเพลง
ขณะที่กำลังศึกษาอยู่ที่พาณิชยการพระนคร ก็ได้รับการชักชวนจากเพื่อนคนหนึ่งที่เป็นตำแหน่งมือกลองในวงซิกซ์เซนส์ ให้ไปสมัครเป็นนักร้องหญิงให้กับวงดีซีแบนด์ ซึ่งเป็นวงที่ดังวงหนึ่งในยุคสมัยนั้น ซึ่งต่อมาได้รับคัดเลือกให้เป็นนักร้องนำของวงดังกล่าว อยู่กับวงดีซีแบนด์จนได้ออกอัลบั้มถึง 2 ชุด หลังจากนั้นก็ได้ผันตัวเองเป็นนักร้องเดี่ยว และได้มีโอกาสทำผลงานเพลงกับโปรเจกต์รวมดาวของค่ายเพลงค่ายหนึ่ง ซึ่งเป็นโปรเจกต์รวมเพลงรวมศิลปินหลายๆ คนมาร้องในชุดเดียวกัน ซึ่งประสบความสำเร็จเป็นอย่างมาก นอกจากนี้ยังได้มีโอกาสทำเพลงในชุดนพเก้า 1 - 2 - 3 ที่รวมศิลปินหลายคนมาร้องทั้งเดี่ยวทั้งคู่ ซึ่งประสบความสำเร็จอย่างล้นหลามเช่นเคย จากการเป็นศิลปินทั้งในชุดรวมดาวและชุดนพเก้า ทำให้ชื่อของ อิ๋ว พิมพ์โพยม เรืองโรจน์ เป็นที่รู้จักในวงกว้างของนักฟังเพลง เมื่อเป็นที่รู้จักของแฟนเพลงทั่วไป จึงได้รับการชักชวน ให้เป็นศิลปินเดี่ยวในค่ายรถไฟดนตรี แต่ด้วยเหตุที่ช่วงเวลาดังกล่าวและมีภารกิจในเรื่องของการเรียน งานในอัลบั้มเดี่ยวจึงทำออกมาเพียงแค่ชุดเดียว ต่อมาก็ได้เข้าไปอยู่ในสังกัดนิธิทัศน์ โปรโมชั่น ทำทั้งอัลบั้มเพลงใหม่รวมทั้งอัลบั้มที่นำบทเพลงลูกทุ่งเก่าๆมาขับร้องใหม่ นอกจากนี้ยังได้ทำทั้งอัลบั้มคู่กับ อ๊อด โอภาส และอัลบั้มร้องโต้ตอบกัน ต้องถือว่าเป็นจุดสูงสุดในชีวิตการเป็นนักร้องของอิ๋วเลยก็ว่าได้ นอกจากนี้อิ๋วยังได้มีโอกาสออกอัลบั้มเพลงประกอบซีรีส์ เปาปุ้นจิ้น ที่ต่อมาออกเป็นทั้งภาษาจีนกลาง กวางตุ้ง อังกฤษ ภาษาไทย
คองคอร์ด
เครื่องบินคองคอร์ดมีความเร็วปกติ 2,158กิโลเมตรต่อชั่วโมง และเพดานบินสูงสุด 60,000 ฟุต (18.288กิโลเมตร) มีปีกสามเหลี่ยม
การบินเชิงพาณิชย์ของคองคอร์ด ดำเนินการโดยบริติชแอร์เวย์ (British Airways) และแอร์ฟรานซ์ (Air France) เริ่มต้นเมื่อวันที่ 21 มกราคม ค.ศ. 1976 และสิ้นสุดลงเมื่อวันที่ 24 ตุลาคม ค.ศ. 2003 และมีเที่ยวบิน “เกษียณอายุ” เมื่อวันที่ 26 พฤศจิกายน ค.ศ. 2003 เที่ยวบินลอนดอน-นิวยอร์ก และปารีส-นิวยอร์ก ใช้เวลาเดินทางเฉลี่ยประมาณ 3 ชม.
เครื่องบินคองคอร์ด มีข้อจำกัดในการออกแบบด้านพลศาสตร์ ซึ่งส่วนหัวของเครื่องบินจะต้องเชิดขึ้น ส่งผลให้ทัศนวิสัยของนักบินไม่ดี ผู้ออกแบบได้แก้ไขโดยเพิ่มกลไกปรับส่วนหัวของเครื่องบิน ให้กดลงมา เพื่อให้นักบินมองเห็นสนามบินขณะเครื่องบินขึ้น ลงจอด และขณะอยู่บนแทกซี่เวย์ ส่วนหัวของคองคอร์ดปรับทำมุมกดได้ 12.5°
เครื่องบินคองคอร์ด มีทั้งสิ้น 20 ลำ เป็นเครื่องที่ใช้ในการพัฒนา 6 ลำ ใช้งานเชิงพาณิชย์ 14 ลำ ตก 1 ลำ
การเกิดอุบัติเหตุ
คองคอร์ดมีสถิติเกิดอุบัติเหตุตกเพียงครั้งเดียว คือ เที่ยวบิน 4590 ของแอร์ฟรานซ์ เมื่อวันที่ 25 กรกฎาคม พ.ศ. 2543 หลังทะยานขึ้นจากท่าอากาศยานใกล้กรุงปารีส มีผู้เสียชีวิต 113 คน
ผลการสอบสวนสรุปว่าสาเหตุการตก เนื่องจากมีชิ้นส่วนโลหะที่หลุดออกมาจากเครื่องบินดีซี-10 ของคอนติเนนตัลแอร์ไลน์ ซึ่งบินขึ้นก่อนหน้านั้น 4 นาที กระแทกกับยางล้อด้านซ้ายของเครื่องเที่ยวบิน 4590 ขณะกำลังเร่งเครื่องเพื่อบินขึ้น ยางล้อเกิดระเบิดและมีชิ้นส่วนของยางกระเด็นไปกระแทกถังน้ำมัน และสายไฟ และเกิดไฟลุกไหม้ขึ้น ในขณะนั้นเจ้าหน้าที่หอบังคับการบินได้แจ้งนักบิน นักบินได้ตัดการทำงานของเครื่องยนต์ และพยายามยกเลิกการบินขึ้น แต่เครื่องบินเสียการทรงตัวและกระแทกพื้น เกิดการระเบิด ผู้โดยสาร 100 คน เจ้าหน้าที่บนเครื่อง 9 คน และเจ้าหน้าที่ภาคพื้นดิน 4 คน เสียชีวิต
มีการระงับการบินของคองคอร์ดทุกเที่ยวบินเพื่อสอบสวนหาสาเหตุและแก้ไข คองคอร์ดเที่ยวบินแรกหลังอุบัติเหตุ ทำการบินทดสอบเมื่อวันที่ 17 กรกฎาคม พ.ศ. 2544 และทำการบินพร้อมผู้โดยสารเป็นครั้งแรกเมื่อวันที่ 11 กันยายน พ.ศ. 2544 วันเดียวกับการเกิดวินาศกรรม 11 กันยายน พ.ศ. 2544
ความตกต่ำของอุตสาหกรรมการบินหลังเหตุการณ์ 9/11 ทำให้แอร์ฟรานซ์และบริติชแอร์เวย์ ตัดสินใจประกาศยกเลิกการใช้งานเครื่องบินคองคอร์ดทั้งหมด ในปี พ.ศ. 2546 เนื่องจากมีผู้ใช้บริการน้อยและมีต้นทุนสูง
อากาศยานที่จัดแสดง
จากอากาศยานที่สร้างขึ้น 20 ลำ มี 18 ลำที่ยังคงในสภาพที่ดี
คาร์เมลลา
ลีอาห์ แวน เดล (Leah Van Dale) เกิดวันที่ 23 ตุลาคม ค.ศ. 1987 นักมวยปล้ำอาชีพ, ผู้จัดการ และโมเดลชาวอเมริกัน ปัจจุบันเซ็นสัญญากับWWE ภายใต้ชื่อ คาร์เมลลา (Carmella)
ในปี 2013 เธอได้เซ็นสัญญากับ WWE และได้รับมอบหมายให้ไปฝึกมวยปล้ำที่เพอร์ฟอร์มเมนซ์ เซ็นเตอร์ ที่ออร์แลนโด, รัฐฟลอริดา ในเดือนตุลาคม 2014 เธอได้เปิดตัวใน NXT เป็นผู้จัดการส่วนตัวให้กับทีมเอ็นโซและแคส ปี 2016 ได้ถูกดราฟท์ขึ้นค่ายหลักเปิดตัวในสแมคดาวน์   ปี 2017 ได้เป็นผู้ชนะคว้ากระเป๋ามันนีอินเดอะแบงก์ผู้หญิงครั้งแรกในประวัติศาสตร์  และใช้สิทธิ์คว้าแชมป์หญิงสแมคดาวน์ WWEได้จากชาร์ลอตต์ แฟลร์
แฝด
แฝด (twin) คือ ลูกสองคนหรือตัวที่เกิดในการตั้งครรภ์เดียวกัน แฝดสามารถเป็นได้ทั้งแฝดร่วมไข่ ("แฝดแท้" หรือ "แฝดเหมือน") หมายความว่า ลูกทั้งสองเจริญมาจากไซโกตเดียวแล้วจึงแยกและสร้างเป็นสองเอ็มบริโอ หรือแฝดต่างไข่ ("แฝดเทียม") หมายความว่า ทั้งสองเจริญมาจากไข่สองใบที่ถูกผสมด้วยเซลล์อสุจิสองตัวแยกกัน
ในพจนานุกรมฉบับราชบัณฑิตยสถาน พ.ศ. 2542 คำว่า "แฝด" หมายถึง เป็นคู่ (ใช้เรียกลูกที่เกิดจากท้องแม่เดียวกัน ในระยะเวลาเดียวกัน หรือใกล้กัน) เช่น มีลูกแฝด หรือติดกันเป็นคู่
นาฬิกา
นาฬิกา เป็นเครื่องมือสำหรับใช้บอกเวลา โดยมากจะมีรอบเวลา 12 ชั่วโมง หรือ 24 ชั่วโมง สำหรับนาฬิกาทั่วไป มีเครื่องหมายบอกชั่วโมง นาที หรือวินาที เครื่องมือสำหรับจับเวลาระยะสั้นๆ เรียกว่านาฬิกาจับเวลา เดิมนั้นเป็นอุปกรณ์เชิงกล มีลานหมุนขับเคลื่อนกำลัง และมีเฟืองเป็นตัวทดความเร็วให้ได้รอบที่ต้องการ และใช้เข็มบอกเวลา โดยใช้หน้าปัดเขียนตัวเลขระบุเวลาเอาไว้ ลักษณนามของนาฬิกา เรียกว่า “เรือน” แต่ก็มีนาฬิกาแบบอื่นๆ ซึ่งใช้บอกอีก เช่น นาฬิกาทราย ใช้จับเวลา, นาฬิกากะลา เป็นกะลาเจาะรูใช้จับเวลา โดยการลอยในน้ำ จนกว่าจะจมก็ถือว่าหมดเวลา, นาฬิกาแดด เป็นการตั้งเครื่องมือเพื่อให้สังเกตการเคลื่อนที่ของดวงอาทิตย์ โดยดูจากเงาของเครื่องมือ บางครั้งเราก็มีการบอกเวลาโดยใช้เครื่องมืออื่น ซึ่งไม่ได้เรียกว่าเป็น นาฬิกา เช่น การตีกลองบอกเวลาเพล ของพระสงฆ์, การตีฆ้องบอกเวลาของแขกยาม หรือการยิงปืนบอกเวลา เป็นต้น
สายัณห์ จันทรวิบูลย์
สายัณห์ จันทรวิบูลย์ ชื่อเล่น ตุ๋ย เกิดเมื่อวันที่ 25 เมษายน พ.ศ. 2491 ที่อำเภอเสนา จังหวัดพระนครศรีอยุธยา เป็นอดีตนักแสดงที่เคยได้รับฉายาว่า หุ่นทรมานใจสาว
ประวัติ
สายัณห์เกิดในครอบครัวลิเก ฉะอ้อน เรืองศิลป์ มีพี่น้อง 7 คน เข้าสู่วงการบันเทิงขณะที่กำลังศึกษาต่อที่วิทยาลัยนาฏศิลป์ กรมศิลปากร ขณะที่กำลังรับบทพระรามในละครเวทีของกรมศิลปากรเรื่องรามเกียรติ์ จากการชักนำของหลานพระองค์เจ้าภาณุพันธุ์ ยุคล ซึ่งเป็นเพื่อนร่วมห้องให้มาเป็นพระเอกเรื่อง ละครเร่ ของอัศวินภาพยนตร์ ก้าวสู่วงการบันเทิงโดยการสนับสนุนของหม่อมปริม บุนนาค ต่อด้วยบทพระรองในเรื่อง โทน และมีผลงานออกมาอย่างต่อเนื่อง
และยังมีผลงานทางจอแก้วด้วยการแสดงละครทีวีเรื่องแรกในเรื่อง "รอยมลทิน" ของคณะศรีไทยการละคร เรื่องต่อมา "นางพญาม่านจู" และ "หัวหมู่เจน" เมื่อปี พ.ศ. 2511 และมีชื่อเสียงในบท คาวี จากละครช่อง 4 บางขุนพรหมเรื่องสวรรค์เบี่ยง คู่กับนันทวัน เมฆใหญ่ อีกทั้งยังเคยร้องเพลงลูกทุ่งตั้งแต่อยู่ในวงดนตรีของผ่องศรี วรนุช ร่วมกับสายัณห์ สัญญา และยอดรัก สลักใจ
ซุนซ่าน
ซุนซ่าน (, c. 209–237) ชื่อรอง เฟิงเฉียน เป็นนักปราชญ์แห่งรัฐ วุยก๊ก ใน สมัยสามก๊ก ของจีน เขาเป็นบุตรชายของ ซุนฮก
ชีวิต
เขาเกิดในตระกูลซุนผู้ทรงอิทธิพลในฐานะบุตรชายของ ซุนฮก รัฐบุรุษผู้มีชื่อเสียงในปลาย ราชวงศ์ฮั่นตะวันออก และที่ปรึกษาของ โจโฉ ลำดับการเกิดที่แน่นอนของเขาในหมู่พี่น้องของเขาไม่ชัดเจน เป็นที่รู้เพียงว่าเขาอายุน้อยกว่าบุตรชายคนที่หกของซุนฮก, สวินโถ
อิเขง
อิเขง เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงตามประวัติศาสตร์ เป็นขุนพลของเมืองกิจิ๋ว ขุนพลอ้วนเสี้ยว ปรากฏตัวครั้งแรกที่ศึกกัวต๋อ อ้วนเสี้ยวส่งไปรักษาเสบียงและอาวุธที่ตำบลอัวเจ๋า เมื่อครั้งนั้นอ้วนเสี้ยวได้ไล่เขาฮิวที่ปรึกษาออกไป เขาฮิว จึงไปหาโจโฉเพราะเป็นเพื่อนเก่ากัน เขาฮิวบอกกับโจโฉว่ามีวิธีทางที่จะล้มอ้วนเสี้ยวได้ จึงแนะนำโจโฉว่า อ้วนเสี้ยวเก็บเสบียงกับอาวุธไว้ที่อัวเจ๋า ต้องไปตีที่นั่นโดยให้ทหารปลอมตัวเป็นทหารของอ้วนเสี้ยวแล้วให้นำไม้ติดไฟไปด้วยโจโฉทำตามวิธีของเขาฮิวให้ทหารปลอมเป็นทหารของอ้วนเสี้ยวแล้วเข้าไปวางเพลิงในค่ายที่ตำบลอัวเจ๋าซึ่งก่อนหน้านั้น อิเขงได้ดื่มสุรามาก ๆ จนสลึมสลือ เมาไม่ได้สติ เมื่อทหารฝ่ายอิเขงมาแจ้งอิเขงว่าค่ายถูกวางเพลิง อิเขงก็สร่างเมา แล้วควบม้าคิดจะหนีออกไปจากค่ายแต่ยังไม่ถึงทางออก อิเขงก็โดนไฟคลอกตายอยู่ในค่ายของตนเอง
ตามประวัติศาสตร์จริงรวมถึงหนังสือ นามานุกรมสามก๊ก ฉบับแฟนพันธุ์แท้ ของ ชัชวนันท์ สันธิเดช กล่าวว่า อิเขง ปรากฏตัวครั้งแรก ขณะตามหาฮ่องเต้คราวศึกสิบขันที อีกทั้งในศึกกัวต๋อ ไม่ได้เมาสุรา แต่สู้รบกับโจโฉด้วยความห้าวหาญ ครั้นพ่ายศึกโจโฉยังกล่อมให้สวามิภักดิ์ แต่อิเขงไม่ยอมจึงถูกประหาร
ตำบลฮอด
ตำบลฮอด ตั้งอยู่ในอำเภอฮอด จังหวัดเชียงใหม่ อยู่ห่างจากเวียงเชียงใหม่ไปทางทิศใต้ประมาณ 106 กิโลเมตร
การปกครองท้องที่
ตำบลฮอดแบ่งออกเป็น 5 หมู่บ้าน ได้แก่
มังกร
มังกร (dragon; จากdraco) เป็นสัตว์วิเศษที่รู้จักกันในวรรณคดีของจีนและตะวันตก แม้จะใช้คำว่ามังกร (dragon) เหมือนกัน แต่มังกรของจีนและตะวันตกนั้นสื่อถึงสัตว์ต่างชนิดกัน มังกรของจีนมีรูปร่างลักษณะจัดอยู่ในประเภทสัตว์เลื้อยคลานหรืองู ไม่มีปีก แต่สามารถบินไปในอากาศได้ ส่วนมังกรของตะวันตกจะมีขา มีปีกและสามารถพ่นไฟได้
เราพบมังกรได้ง่ายและบ่อยมาก ไม่ว่าจะเป็นในตำนานของทางยุโรปหรือเอเชียก็ตาม เรียกว่าที่ใดมีอารยธรรมและตำนาน ที่นั่นก็ต้องมีมังกรเป็นของคู่กัน. มังกรนั้นมีรูปร่างและลักษณะหลายอย่าง แตกต่างไปตามความเชื่อของแต่ละท้องถิ่น แต่โดยทั่ว ๆ ไปแล้วจะมีจุดเด่นคือ เป็นสัตว์ขนาดใหญ่ ร่างกายใหญ่โต มีพละกำลังมาก บางครั้งอาจพ่นไฟได้ หรือมีอำนาจเวทมนตร์มหาศาล และที่สำคัญคือ บินได้ (อาจจะมีปีกหรือไม่มีก็ได้) โดยขนาดรูปร่างและสีนั้น ก็แตกต่างกันไป
อย่างไรก็ตาม มังกรที่พบในตำนานของทางยุโรปและของทางเอเชียนั้น ค่อนข้างจะแตกต่างกันในแง่สัญลักษณ์ โดยเฉพาะคติของจีนที่มักจะถือว่า มังกรนั้นคือเทพเจ้า และเป็นสัญลักษณ์ของความเป็นมงคล รวมถึงเป็นสัญลักษณ์ของจักรพรรดิ (ซึ่งเป็นสมมติเทพ) แต่ทางยุโรปนั้นมักจะถือมังกรเป็นสัญลักษณ์ของความชั่วร้าย (อันเป็นคติที่สืบทอดมาจากความหวาดกลัวงูของชาวยุโรป)
เว่ย์ จงเสียน
เว่ย์ จงเสียน (魏忠賢) เป็น ขันที ที่มีชีวิตใน ราชวงศ์หมิง ตอนปลาย เขาได้รับการกล่าวถึงจากนักประวัติศาสตร์ส่วนใหญ่ ฐานะเป็นขันทีที่มีอำนาจและฉาวโฉ่ที่สุดในประวัติศาสตร์จีน เขาเป็นที่รู้จักกันเป็นอย่างดีในการรับใช้ในราชสำนักของ จักรพรรดิเทียนฉี่ ((r. undefined – undefined) 2163-2170) เมื่อในที่สุดพลังอำนาจของเขาดูเหมือนจะเป็นคู่แข่งกับองค์จักรพรรดิ
ประวัติ
ไม่ค่อยมีใครรู้จักชีวิตก่อนเข้าราชสำนักของเว่ย์ เว่ย์ไร้การศึกษา อาจเป็นสัญญาณว่าเขาเกิดในตระกูลชาวนาหรือชนชั้นพ่อค้า สันนิษฐานว่าเขาเกิดในปี ค.ศ. 1568 ในอำเภอซู่หนิง (100 ไมล์ทางตะวันออกเฉียงใต้ของกรุงปักกิ่ง) ได้แต่งงานกับหญิงสาวสกุลฟางและตอนตัวเองเมื่ออายุ 21 ปี (บันทึกราชวงศ์หมิงอ้างว่าเขาทำอย่างนั้นเพื่อหนีหนี้การพนันของเขา)
ก้าวเข้าสู่ราชสำนัก
ผ่านทางญาติของแม่ เว่ย์สามารถเข้ารับราชการใน พระราชวังต้องห้าม เป็นขันทีในราชสำนักหมิง เว่ย์ค่อย ๆ ได้รับความโปรดปรานจากขุนนางในราชสำนัก ขณะทำงานในตำแหน่งต่างๆ ที่ไม่เป็นทางการ ใน ค.ศ. 1605 เขาได้รับมอบหมายงานถวายพระกระยาหารให้กับพระสนมหวังและพระโอรสองค์น้อยของพระนาง องค์ชายจู โหย่วเซี่ยว ซึ่งในที่สุดจะกลายเป็น จักรพรรดิเทียนฉี่ ขณะทำหน้าที่นี้ เขาใกล้ชิดกับพระสนมขององค์ชาย จู โหย่วเซี่ยว มาดามเคอ เมื่อองค์ชายจู โหย่วเซี่ยว เจริญพระชันษาขึ้น พระองค์ก็ผูกพันกับมาดามเคอ และ เว่ย์ จงเสียน อย่างมาก โดยปฏิบัติต่อพวกเขาเหมือนพระบิดาพระมารดาโดยพฤตินัยเมื่อพระมารดาของพระองค์สิ้นพระชนม์ในปี ค.ศ. 1619
เรืองอำนาจ
เมื่อ จักรพรรดิว่านลี่ และผู้สืบทอดของพระองค์ จักรพรรดิไท่ชาง ทั้งสองสวรรคตพร้อมกันในปี ค.ศ. 1620 จึงได้เกิดปัญหาในการสืบราชบัลลังก์ การสวรรคตของจักรพรรดิไท่ชาง ทำให้มาดามเคอ, เว่ย์ จงเสียน และ องค์ชายจู โหย่วเซี่ยว อยู่ภายใต้การดูแลของ จักรพรรดินีหลี่ จักรพรรดินีของจักรพรรดิไท่ชาง ซึ่งองค์ชาย จู โหย่วเซี่ยว เกลียดชัง
เดวิด เอ. อาร์. ไวต์
เดวิด แอนดรูว์ รอย ไวต์ (David Andrew Roy White) หรือ '''เดวิด เอ. อาร์. ไวต์''' เกิดเมื่อวันที่ 12 พฤษภาคม ค.ศ. 1970 เป็นนักแสดง นักเขียนบทและโปรดิวเซอร์ชาวอเมริกัน เขาเริ่มอาชีพนักแสดงด้วยการแสดงในละครซิตคอมเรื่อง Evening Shade ในปี ค.ศ. 1990
อ้างอิง
1970
วรนันท์ จันทรัศมี
วรนันท์ จันทรัศมี (ชื่อเล่น:จุ้มจิ้ม) เป็นทายาทนักธุรกิจหมื่นล้าน และ นักแสดงชาวไทย เป็นลูกสาวคนโตของ คุณเนตร จันทรัศมี เจ้าของศูนย์การค้าไดอาน่า คอมเพล็กซ์ หาดใหญ่ในเครือพิธานกรุ๊ป จบการศึกษาคณะเศรษฐศาสตร์ มหาวิทยาลัยธรรมศาสตร์ เกียรตินิยมอันดับ 1 ปัจจุบัน นอกจากสวมบทบาทดารา พิธีกร ยังรับตำแหน่งผู้จัดการฝ่ายการตลาดและพัฒนาธุรกิจ ดูแลด้านการตลาด ชีวิตส่วนตัว สมรสกับ ภัทร จึงกานต์กุล  อดีตผู้ประกาศข่าวช่อง 7 ทายาทเจ้าสัว บริษัท เบน-เฮอร์ โปรดักส์ เมื่อ 24 พฤศจิกายน 2561 ,
ดาดราและนครหเวลี และดามันและดีอู
ดาดราและนครหเวลี และดามันและดีอู (Dadra and Nagar Haveli and Daman and Diu) คือ หนึ่งในดินแดนสหภาพของประเทศอินเดีย จัดตั้งขึ้นจากการควบรวมสองดินแดนสหภาพเดิม ได้แก่ ดาดราและนครหเวลี และดามันและดีอู เมื่อวันที่ 26 มกราคม พ.ศ. 2563 ประกอบด้วย 4 พื้นที่ที่แยกต่างหากจากกันทางภูมิศาสตร์ (ดาดรา, นครหเวลี, ดามัน และเกาะดีอู) ซึ่งเคยเป็นดินแดนอาณานิคมของโปรตุเกส
คณะแพทยศาสตร์ มหาวิทยาลัยเชียงใหม่
คณะแพทยศาสตร์ มหาวิทยาลัยเชียงใหม่ (Faculty of Medicine, Chiang Mai University) เป็นโรงเรียนแพทย์แห่งที่ 3 ของประเทศไทยต่อจากคณะแพทยศาสตร์ศิริราชพยาบาล มหาวิทยาลัยมหิดล และคณะแพทยศาสตร์ จุฬาลงกรณ์มหาวิทยาลัย และยังเป็นเป็นโรงเรียนแพทย์ในส่วนภูมิภาคแห่งแรกของประเทศไทย และได้รับการรับรองจากแพทยสภาและเป็นแห่งที่ 3 ของประเทศ ถัดจากคณะแพทยศาสตร์ศิริราชพยาบาล และคณะแพทยศาสตร์ จุฬาฯ โดยมีพันธกิจในการผลิตบัณฑิตที่มีคุณภาพ คุณธรรม เป็นสากล สร้างสรรค์งานวิจัยมาตรฐานสากล เพื่อชี้นำด้านสุขภาพ ให้บริการสุขภาพที่ได้มาตรฐานระดับสากล
สถานที่ตั้งปัจจุบันของคณะแพทยศาสตร์ มหาวิทยาลัยเชียงใหม่ คือ เลขที่ 110 ถนนอินทวโรรส ตำบลศรีภูมิ อำเภอเมืองเชียงใหม่ จังหวัดเชียงใหม่ ตั้งอยู่ในบริเวณโรงพยาบาลมหาราชนครเชียงใหม่(โรงพยาบาลมหาวิทยาลัยระดับตติยภูมิขั้นสูง Super Tertiary Care) ซึ่งเป็นโรงพยาบาลในสังกัดของคณะแพทยศาสตร์ มหาวิทยาลัยเชียงใหม่
คณะแพทยศาสตร์ มหาวิทยาลัยเชียงใหม่ ได้รับรางวัลการบริหารสู่ความเป็นเลิศ (Thailand Quality Class) ประจำปี 2562 และปี 2565 จากการประเมินคุณภาพตามเกณฑ์รางวัลคุณภาพแห่งชาติในแผนยุทธศาสตร์การเพิ่มผลผลิตของประเทศ ซึ่งเป็นส่วนหนึ่งของแผนพัฒนาเศรษฐกิจ และสังคมแห่งชาติ ฉบับที่ 9 โดยมีสถาบันเพิ่มผลผลิตแห่งชาติเป็นหน่วยงานหลักในการประสานความร่วมมือกับหน่วยงานต่างๆ ทั้งภาครัฐและเอกชน เพื่อเผยแพร่ สนับสนุน และผลักดันให้องค์กรต่างๆ ทั้งภาคการผลิตและการบริการนำเกณฑ์รางวัลคุณภาพแห่งชาติไปพัฒนาขีดความสามารถด้านการบริหารจัดการ องค์กรที่มีวิธีปฏิบัติและผลการดำเนินการในระดับมาตรฐานโลกจะได้รับการประกาศเกียรติคุณด้วยรางวัลคุณภาพแห่งชาติ และองค์กรที่ได้รับรางวัลจะนำเสนอวิธีปฏิบัติที่นำองค์กรของตนไปสู่ความสำเร็จเพื่อเป็นแบบอย่างให้องค์กรอื่นๆ นำไปประยุกต์เพื่อให้ประสบผลสำเร็จเช่นเดียวกัน ซึ่งรางวัลคุณภาพแห่งชาติถือเป็นรางวัลระดับโลก (World Class) เนื่องจากมีพื้นฐานทางด้านเทคนิคและกระบวนการตัดสินรางวัลเช่นเดียวกับรางวัลคุณภาพแห่งชาติของประเทศสหรัฐอเมริกา หรือ The Malcolm Baldrige National Quality Award (MBNQA)
ประวัติ
คณะแพทยศาสตร์ มหาวิทยาลัยเชียงใหม่ มีต้นกำเนิดมาจากการจัดตั้งโรงเรียนแพทย์เชียงใหม่ เมื่อวันที่ 12 ธันวาคม พ.ศ. 2499 และพัฒนามาเป็น คณะแพทยศาสตร์ โรงพยาบาลนครเชียงใหม่ ในสังกัดมหาวิทยาลัยแพทยศาสตร์(มหาวิทยาลัยมหิดลในปัจจุบัน) นับเป็นโรงเรียนแพทย์แห่งที่ 3 ของประเทศไทยต่อจากคณะแพทยศาสตร์ศิริราชพยาบาล มหาวิทยาลัยมหิดล และคณะแพทยศาสตร์โรงพยาบาลจุฬาลงกรณ์ มหาวิทยาลัยแพทยศาสตร์ หรือคณะแพทยศาสตร์ จุฬาลงกรณ์มหาวิทยาลัยในปัจจุบัน
การจัดตั้งโรงเรียนแพทย์เกิดขึ้นเนื่องจากความต้องการแพทย์ยังมีอย่างต่อเนื่อง ขณะที่ทั้งประเทศมีโรงเรียนแพทย์อยู่เพียง 2 แห่ง และทางมหาวิทยาลัยแพทย์ศาสตร์เห็นว่าการจัดตั้งโรงเรียนแพทย์จะเป็นการกระจายโอกาสด้านการศึกษาแพทย์ในท้องถิ่น ทำให้นักศึกษาแพทย์เกิดความรักในท้องถิ่น จึงเสนอโครงการจัดตั้งโรงเรียนแพทย์แห่งที่ 3 ของประเทศไทย ที่จังหวัดเชียงใหม่ในพ.ศ. 2497 โดยได้ร่วมมือกับองค์การบริหารวิเทศกิจแห่งสหรัฐอเมริกา (USOM) ช่วยเหลือจัดตั้งโรงเรียนแพทย์ในจังหวัดเชียงใหม่ ทั้งในด้านงบประมาณ อุปกรณ์การสอน และวิทยาการ เมื่อวันที่ 5 พฤศจิกายน พ.ศ. 2499
หลังจากได้รับการอนุมัติจัดตั้งโรงเรียนแพทย์เชียงใหม่เมื่อวันที่ 12 ธันวาคม พ.ศ. 2499 ก็ได้มีความเจริญก้าวหน้ามาเป็นลำดับ เมื่อมีการปฏิรูปครั้งใหญ่ของมหาวิทยาลัยแพทยศาสตร์ ได้มีการโอนคณะแพทยศาสตร์ โรงพยาบาลนครเชียงใหม่ ไปเป็นคณะแพทยศาสตร์ มหาวิทยาลัยเชียงใหม่ในปี พ.ศ. 2508 หลังจากที่มหาวิทยาลัยเชียงใหม่ได้มีการก่อตั้งอย่างเป็นทางการแล้ว
มีประวัติโดยสรุปดังนี้
อันดับโลก
การจัดอันดับของ QS world university ranking by subject
ผลการจัดอันดับ ประจำปี 2023
คณะแพทยศาสตร์ มหาวิทยาลัยเชียงใหม่ ได้รับการจัดอันดับให้เป็นอันดับที่ 3 ของประเทศไทย และอันดับที่ 251 - 300 ของโลก
- สาขา Medicine
หลักสูตรที่คณะต่าง ๆ ร่วมบริหารหลักสูตร
หลักสูตรวิทยาศาสตรมหาบัณฑิต (วท.ม.)
หลักสูตรปรัชญาดุษฎีบัณฑิต (ปร.ด.)
หลักสูตรที่ร่วมสอนกับคณะอื่น
หลักสูตรปรัชญาดุษฎีบัณฑิต (ปร.ด.) หลักสูตรสาธารณสุขศาสตรมหาบัณฑิต (ส.ม.)
หลักสูตรปริญญาคู่
หลักสูตรปริญญาคู่ ร่วมกับ Graduate School of Medical Sciences, Kumamoto University, Japan
หลักสูตรปรัชญาดุษฎีบัณฑิต (ปร.ด.)
ภาควิชา-หน่วยงาน
ปัจจุบันคณะแพทยศาสตร์ มหาวิทยาลัยเชียงใหม่ได้มีภาควิชาทั้งสิ้น 22 ภาควิชา และหน่วยงานอีก 14 หน่วยงาน ดังต่อไปนี้
โรงพยาบาลมหาวิทยาลัยและสถาบันร่วมผลิตแพทย์
คณะแพทยศาสตร์ มหาวิทยาลัยเชียงใหม่จัดการเรียนการสอนนักศึกษาแพทย์ในชั้นคลินิก (ชั้นปี 4 - 6) ณ โรงพยาบาลมหาราชนครเชียงใหม่ และโรงพยาบาลสมทบที่ผลิตแพทย์ร่วมกับทางคณะอีก 2 โรงพยาบาล โดยได้มีการจัดตั้ง "ศูนย์แพทยศาสตรศึกษาชั้นคลินิก" ในโรงพยาบาลต่าง ๆ ที่ร่วมผลิตแพทย์ เพื่อเป็นหน่วยงานในการจัดการเรียนการสอน และเป็นเครือข่ายความร่วมมือทางวิชาการและการบริการร่วมกับทางคณะ โดยมีดังนี้
ขายหัวเราะ
ขายหัวเราะ เป็นนิตยสารการ์ตูนไทยแนวตลกขำขันที่มีอายุยืนนานบนแผงในเมืองไทยเกินกว่า 40 ปี จัดพิมพ์โดยสำนักพิมพ์บรรลือสาส์น บริหารงานโดย วิธิต อุตสาหจิต และเป็นหนังสือการ์ตูนที่ได้รับความนิยมมากที่สุดเล่มหนึ่งในประเทศไทย ควบคู่ไปกับนิตยสารมหาสนุก ซึ่งจัดพิมพ์โดยบรรลือสาส์นเช่นกัน เริ่มตีพิมพ์ฉบับแรกเมื่อ พ.ศ. 2516
ในช่วงยุครุ่งเรืองนั้น ขายหัวเราะเป็นนิตยสารการ์ตูนไทยที่สามารถทำยอดขายได้กว่าล้านเล่มในแต่ละเดือน ตลอดช่วงระยะเวลาหลายสิบปีที่ผ่านมา
หลังจากยืนหยัดบนแผงมาเป็นทศวรรษ ในปัจจุบัน ทางบรรลือสาสน์ได้ยุติการจัดทำขายหัวเราะกับการ์ตูนในเครือแบบรูปเล่มรายประจำและหันไปทำอีบุ้คลงบนแพลตฟอรม์ออนไลน์แทนแล้ว
การท่องเที่ยวกาตาร์
องค์การส่งเสริมการท่องเที่ยวประเทศกาตาร์(الهيئة العامة للسياحة, Qatar Tourism Authority) เป็นหนึ่งในหน่วยงานของรัฐบาลกาตาร์ซึ่งทำหน้าที่รับผิดชอบในการกำหนดและบริหารจัดการระเบียบ ข้อบังคับและกฎหมายต่าง ๆ ที่มีความเกี่ยวข้องกับการพัฒนาและส่งเสริมการท่องเที่ยวในประเทศกาตาร์ กระทรวงนี้ทำหน้าที่รับผิดชอบดูแลสิ่งดึงดูดใจทางการท่องเที่ยว และการอำนวยความสะดวกแก่นักท่องเที่ยวเพื่อขยายและเพิ่มความหลากหลายให้กับอุตสาหกรรมการท่องเที่ยวของประเทศกาตาร์ ตลอดจนสร้างบทบาทของอุตสาหกรรมการท่องเที่ยวให้ส่งผลต่อ GDP ของประเทศและเพื่อการเติบโตของประเทศในอนาคตและการพัฒนาทางสังคม
ขายหัวเราะ
ประวัติของนิตยสาร
ขายหัวเราะ เปิดตัวครั้งแรกในวันพฤหัสบดีที่ 1 มกราคม พ.ศ. 2516 เป็นนิตยสารที่นำเสนอการ์ตูนตลกสามช่องจบ หรือ การ์ตูนแก๊กเกือบตลอดทั้งเล่ม ภายในลงพิมพ์เรื่องขำขันแทรกเป็นช่วงๆ และเรื่องสั้นสามเรื่องในแต่ละฉบับผลงานการ์ตูนในช่วงแรกๆ จะมาจากนักเขียน อย่าง พลังกร,พล,ทวี วิษณุกร,จิงโจ้,อาวัฒน์,จุ๋มจิ๋ม ก่อนที่ต่อมาจะได้นักเขียนหน้าใหม่ๆ เช่น ต่าย,นิค,ต้อม,หมู,เอ๊าะ ฯลฯมาเสริมทีมในเวลาต่อมา
ตำบลแม่หวาด
ตำบลแม่หวาด เป็นตำบลหนึ่งในอำเภอธารโต จังหวัดยะลา  หลังจากทางราชการสร้างเขื่อนบางลาง  จึงตั้งชื่อว่าตำบลแม่หวาด ต่อมาในปี พ.ศ. 2518 ตำบลแม่หวาดได้ยกฐานะเป็นกิ่งอำเภอแต่ได้เปลี่ยนชื่อเป็นกิ่งอำเภอธารโต แยกตำบลแม่หวาดออกเป็นตำบลแม่หวาด ตำบลบ้านแหร ตำบลคีรีเขต ตำบลธารโต
การท่องเที่ยวกาตาร์
งานของ QTA ถูกกำหนดทิศทางโดยยุทธศาสตร์การท่องเที่ยวแห่งชาติ 2030 (QNTSS)   เผยแพร่เมื่อ เดือนกุมภาพันธ์ 2014 โดยเนื้อหาระบุถึงแผนพัฒนาของอุตสาหกรรมที่จะดำเนินการในอนาคต
ขายหัวเราะ
ประวัติของนิตยสาร
ทางสำนักพิมพ์ยังเปิดโอกาสในการเขียนการ์ตูนแก๊ก ขำขัน และเรื่องสั้นเหล่านี้ ให้ผู้อ่านสามารถส่งเป็น มุข,ไอเดีย รึ เขียนเป็นเรื่องสั้นเพื่อนำเสนอให้ทางนิตยสารตีพิมพ์ได้ โดยต้องผ่านการพิจารณาจากกองบรรณาธิการก่อน นักเขียนเรื่องสั้นที่มีชื่อเสียงโด่งดังหลายคนก็เคยมีผลงานตีพิมพ์ในนิตยสารฉบับนี้ เช่น ดำรง อารีย์กุล, น้ำอบ, นอติลุส, เพชรน้ำเอก เป็นต้น
ตำบลแม่หวาด
ที่ตั้งและอาณาเขต
ตำบลแม่หวาดอยู่ทางทิศใต้ของอำเภอธารโต มีอาณาเขตติดต่อกับเขตการปกครองข้างเคียงดังนี้
การท่องเที่ยวกาตาร์
การได้รับยกเว้นการตรวจลงตราวีซ่า
กลุ่มประเทศความร่วมมืออ่าวอาหรับ (บาห์เรน คูเวต โอมาน ซาอุดีอาระเบียและสหรัฐอาหรับเอมิเรตส์) ไม่จำเป็นต้องใช้วีซ่าเพื่อเข้าประเทศกาตาร์
ขายหัวเราะ
ประวัติของนิตยสาร
ส่วนขนาดรูปเล่มของขายหัวเราะ ในสมัยเริ่มแรกมีรูปเล่มขนาดใหญ่เท่ากระดาษ A4 ต่อมาในปี พ.ศ. 2529 จึงได้เริ่มปรับขนาดหนังสือให้เล็กลง โดยใช้ชื่อหนังสือเล่มเล็กว่า "ขายหัวเราะฉบับกระเป๋า" มีขนาดเท่ากระดาษ B5 ซึ่งเป็นขนาดของหนังสือขายหัวเราะในปัจจุบัน ส่วนขายหัวเราะฉบับเดิมก็ยังคงพิมพ์ต่อไป จนกระทั่งเลิกออกไปในช่วง พ.ศ.2537 เหลือเพียงขายหัวเราะฉบับกระเป๋าที่ปรับเป็นรายสัปดาห์เท่านั้น
ตำบลแม่หวาด
เขตการปกครอง
ตำบลแม่หวาด แบ่งเขตการปกครองเป็น 12 หมู่บ้าน ได้แก่
การท่องเที่ยวกาตาร์
วีซ่าสำหรับเยี่ยมเยือน
รายชื่อ 34 ประเทศด้านล่างได้รับการยกเว้นการขอวีซ่าก่อนเข้าประเทศ และสามารถรับการยกเว้นวีซ่าได้เมื่อเดินทางมาถึงประเทศกาตาร์ การยกเว้นวีซ่ามีระยะเวลา 180 วัน ตั้งแต่วันที่ออกเอกสารและ แต่ผู้ถือสิทธิ์มีสิทธิ์อยู่ในประเทศกาตาร์เป็นเวลา 90 วัน ระหว่างทั้งการเดินทางแบบเที่ยวเดียวและหลายเที่ยว
ตำบลแม่หวาด
เขตการปกครอง
นอกจากนี้ ตำบลแม่หวาดยังประกอบด้วยองค์กรปกครองส่วนท้องถิ่น 2 แห่ง ได้แก่ เทศบาลตำบลคอกช้าง และองค์การบริหารส่วนตำบลแม่หวาด
ขายหัวเราะ
ประวัติของนิตยสาร
ราคาขายของขายหัวเราะในสมัยเล่มใหญ่นั้นอยู่ที่ 5 บาท (ต่อมาได้เพิ่มเป็น 6 และ 7 บาท) ต่อมาเมื่อมีการปรับขนาดลงมาเป็นฉบับกระเป๋า จึงมีการปรับราคาหนังสือใหม่เป็น 10 บาท ภายหลังจึงขึ้นราคาเป็น 12 บาท และ 15 บาท เมื่อ พ.ศ. 2549 ตามต้นทุนการผลิตที่เพิ่มขึ้น
การท่องเที่ยวกาตาร์
วีซ่าสำหรับเยี่ยมเยือน
รายชื่อ 46 ประเทศด้านล่างได้รับการยกเว้นการขอวีซ่าก่อนเข้าประเทศ และสามารถรับการยกเว้นวีซ่าได้เมื่อเดินทางมาถึงประเทศกาตาร์ การยกเว้นวีซ่ามีระยะเวลา 30 วัน ตั้งแต่วันที่ออกเอกสารและ แต่ผู้ถือสิทธิ์มีสิทธิ์อยู่ในประเทศกาตาร์เป็นเวลา 30 วัน ระหว่างทั้งการเดินทางแบบเที่ยวเดียวและหลายเที่ยว และจะสามารถขยายความยกเว้นดังกล่าวต่อไปได้อีก 30 วัน
เอี่ยงเอี้ยง
เอี่ยงเอี้ยง เป็นตัวละครหลักฝ่ายหญิงในเรื่อง กระบี่เย้ยยุทธจักร เดิมนางควรเป็นหญิงสาววัยสิบหกที่เปี่ยมวาสนามีความสุข แต่เนื่องจากนางแบกรับตำแหน่ง “ธิดาเทพแห่งนิกายเทพตะวันจันทรา” นางจึงจำเป็นต้องทำตนเป็นหญิงสาวเปี่ยมประสบการณ์ชีวิต มาเผชิญหน้ากับเส้นทางยุทธจักรร้อยเล่ห์เหี้ยมโหดนี้ การคบหากับ หลิงหูชง เป็นจุดเริ่มต้นแห่งความสุขของนาง และจิตใจนางก็ต้องเผชิญกับเรื่องราวมากหลายเช่นกัน
ขายหัวเราะ
ประวัติของนิตยสาร
กำหนดการออกนิตยสารนั้นเดิมกำหนดออกเป็นรายปักษ์ (ราย 15 วัน) ภายหลังจึงปรับให้ออกเป็นรายสิบวันและรายสัปดาห์พร้อมกับมหาสนุก โดยขายหัวเราะมีกำหนดออกในวันอังคาร ส่วนมหาสนุกออกจำหน่ายในวันศุกร์ ต่อมาจึงปรับกำหนดออกอีกครั้งให้เป็นวันพุธทั้งสองฉบับในเดือนเมษายน พ.ศ. 2541
การท่องเที่ยวกาตาร์
วีซ่าสำหรับนักท่องเที่ยวประเทศกาตาร์
นักท่องเที่ยวที่มายังประเทศกาตาร์ด้วยสายการบินใด ๆ ก็ตามสามารถขอวีซ่าท่องเที่ยวประเทศกาตาร์ทางออนไลน์ได้ โดยในการส่งคำขอของคุณ จำเป็นต้องดำเนินการดังนี้:
ขายหัวเราะ
ประวัติของนิตยสาร
ในช่วงปี พ.ศ.2545 ทางบรรลือสาสน์ได้เปิดแผนก Vithita Animation และได้ริเริ่มนำผลงานการ์ตูนยอดนิยมในเครือของขายหัวเราะ เช่น ปังปอนด์ มาสร้างในแบบการ์ตูนอนิเมชั่น 3 มิติ เป็นจุดเริ่มต้นของการต่อยอดสร้างความนิยมด้วยการนำผลงานในเครือของตนสู่สื่อในรูปแบบอื่นๆในอีกหลายปีต่อมา
การท่องเที่ยวกาตาร์
วีซ่าสำหรับนักท่องเที่ยวประเทศกาตาร์
นักท่องเที่ยวที่เดินทางมาประเทศกาตาร์ด้วยสายการบินกาตาร์แอร์เวย์ (Qatar Airways), สามารถดำเนินการขอวีซ่านักท่องเที่ยวให้กับผู้โดยสารที่เดินทางและนักท่องเที่ยวที่ติดตามมาด้วยที่มีหมายเลขการจองเดียวกันได้
ขายหัวเราะ
ประวัติของนิตยสาร
ช่วงปี 2554 ทางบันลือกรุ๊ป ได้ลงทุนงบกว่า 10 ล้านบาทสำหรับการจัดทำขายหัวเราะในรูปแบบอีแม็กกาซีน โดยเวอร์ชันทดลองแรกเริ่ม มียอดดาวน์โหลดกว่า 2 หมื่นครั้ง ภายในช่วงระยะเวลา 4 วัน
การท่องเที่ยวกาตาร์
วีซ่าเดินทางผ่านประเทศกาตาร์
ผู้โดยสารทุกประเทศที่เดินทางผ่านประเทศกาตาร์ด้วยสายการบินกาตาร์แอร์เวย์ (Qatar Airways) มีสิทธิ์ได้รับยกเว้นวีซ่าผ่านทาง สูงสุด 96 ชม แต่อย่างไรก็ตาม มีข้อตกลงและเงื่อนไขบางประการ ดังนั้นข้อตกลงวีซ่าจึงอยู่ภายใต้ดุลยพินิจของกระทรวงมหาดไทยของประเทศกาตาร์.
ขายหัวเราะ
ประวัติของนิตยสาร
ปี พ.ศ. 2559 ในช่วงนี้ทางขายหัวเราะและนิตยสารในเครือต้องเผชิญกับสภาพตลาดที่เปลี่ยนแปลงยอดขายที่ตกต่ำลง ร้านหนังสือที่ลดจำนวนลงเพราะสภาวะเศรษฐกิจ ทำให้ได้มีการเปลี่ยนกำหนดออกเป็นรายปักษ์ และปรับราคาเป็นเล่มละ 20 บาทอีกทั้งยังมีการปรับตัวนิตยสาร เช่น ย่อขนาดภาพการ์ตูนแก๊กบางช่วง และเพิ่มเนื้อหาสาระความรู้สอดแทรกใต้ภาพการ์ตูน ,บางส่วนเปลี่ยนจากการตีกรอบแบบคลาสสิค เป็นจัดวางใหม่แบบไร้กรอบ การปรับเปลี่ยนรูปแบบของตัวนิตยสารเช่นนี้ ทำให้ต้องเผชิญกับการวิพากษ์วิจารณ์อันเผ็ดร้อนของบรรดานักอ่านกับคุณภาพของตัวนิตยสารที่ทดถอยลงประกอบกับแก๊กการ์ตูนจากฝีมือนักเขียนหน้าใหม่ๆที่ยังไม่โดนใจผู้บริโภค
การท่องเที่ยวกาตาร์
วีซ่าเยี่ยมเยือนสำหรับผู้พักอาศัยในกลุ่มประเทศความร่วมมืออ่าวอาหรับ
ผู้พักอาศัยในกลุ่มประเทศความร่วมมืออ่าวอาหรับ ผู้ที่ได้การรับรองทางด้านอาชีพพร้อมทั้งผู้ติดตาม สามารถขอรับวีซ่าเยี่ยมเยือนสำหรับผู้พักอาศัยในกลุ่มประเทศความร่วมมืออ่าวอาหรับ เมื่อมาถึงยังประเทศกาตาร์ได้ ในการขอรับวีซ่าแบบเข้าออกครั้งเดียวนั้นจะเสียค่าธรรมเนียมจำนวน 100 เรียลกาตาร์ (QAR) จ่ายด้วยบัตรเครดิต ได้รับสิทธิ์ 30 วัน และมีสิทธิ์ต่ออายุเพิ่มได้สามเดือน นักท่องเที่ยวที่ต้องการขอรับประโยชน์จากวีซ่าประเภทนี้อาจถูกร้องขอให้แสดงเอกสารรับรองทางด้านอาชีพตั้งแต่เดินทางเข้าประเทศกาตาร์
ขายหัวเราะ
ประวัติของนิตยสาร
ในปี พ.ศ. 2565 ทางบรรลือสาสน์ได้ยกเลิกการวางจำหน่ายขายหัวเราะในแบบ นิตยสารรายประจำไปอย่างเงียบๆ และปรับรูปแบบไปเป็น E-book ให้ดาวน์โหลด และ หนังสือแบบเฉพาะกิจให้พรีออเดอร์ตามแพล็ตฟอรม์ออนไลน์ต่างๆแทน
นักเขียนในเครือ
รายชื่อของนักเขียนที่ยังมีผลงานตีพิมพ์ต่อเนื่องในนิตยสารหัวนี้และในเครือบรรลือสาสน์
สิ่งสืบเนื่อง
วิธิต อุตสาหจิต ผู้ทำหน้าที่เป็นบรรณาธิการได้เคยให้สัมภาษณ์ผ่านประชาชาติออนไลน์ว่า มีหนังสือขายหัวเราะจัดแสดงที่พิพิธภัณฑ์แห่งหนึ่งที่เกียวโต ประเทศญี่ปุ่น
ความยั่งยืน
ในวิชานิเวศวิทยา ความยั่งยืน (sustainability) คือ ความสามารถในการคงทน เป็นวิธีที่ระบบชีววิทยายังคงความหลากหลายและมีผลผลิต (productive) ได้ไม่จำกัด พื้นที่ชุ่มน้ำและป่าที่อยู่นานเป็นตัวอย่างของระบบชีววิทยาที่ยั่งยืน ในคำที่ใช้ทั่วไปกว่า ความยั่งยืนคือ ความคงทนของระบบและกระบวนการ หลักการการจัดความยั่งยืน คือ การพัฒนาอย่างยั่งยืน ซึ่งรวมสี่โดเมน (domain) ที่เชื่อมสัมพันธ์กัน คือ นิเวศวิทยา เศรษฐศาสตร์ การเมือง และวัฒนธรรม
ยอดมนุษย์เส้าหลิน
ยอดมนุษย์เส้าหลิน (อังกฤษ: Disciples Of The 36th Chamber, Pi li shi jie, Disciples of the Master Killer หรือ Master Killer III ) เป็นภาพยนตร์กำลังภายใน-กังฟูสัญชาติฮ่องกง ที่ออกฉายในปี ค.ศ. 1985 กำกับโดย หลิว เจียเหลียง ภาพยนตร์เรื่องนี้เป็นภาพยนตร์ภาคสามของภาพยนตร์ชุด ยอดมนุษย์ยุทธจักร ต่อจากภาพยนตร์เรื่อง ยอดเซียน ยอดมนุษย์
เนื้อเรื่องย่อ
เนื้อเรื่องกล่าวถึงฟงไสหยก หรือ ปึงซีเง็ก ซึ่งมักจะชอบก่อเรื่องจนมีปัญหากับทางการ แม่ของซีเง็กก็เลยส่งซีเง็กไปเรียนที่วัดเส้าหลินแต่ซีเง็กได้แอบหนีออกมาจากวัด จนได้ไปรู้จักกับผู้ว่าราชการ ต่อมาซีเง็ก หลุดปากพูดเรื่องวัดเส้าหลินให้กับผู้ว่าฟัง จนเกิดเรื่องมีการวางยาพิษในอาหารให้คนในวัดเส้าหลินกินทั้งหมด ซีเง็กจึงรู้แผนทั้งหมดของทางการ จึงตามยอดฝีมือเส้าหลินมาเพื่อต่อสู้กับทางการ
เห็ดขี้ควาย
เห็ดขี้ควาย หรือ เห็ดวิเศษ (Magic mushroom; ) อยู่ในวงศ์ Strophariaceae เป็นเห็ดที่มีฤทธิ์กับระบบประสาท มีขึ้นอยู่ตามกองมูลควายแห้ง สีของเห็ดจะมีสีเหลืองซีดคล้ายสีฟางแห้ง บนหัวของร่มจะมีสีน้ำตาลเข็มจนถึงสีดำ บริเวณก้าน ที่ใกล้จะถึงตัวร่ม จะมีแผ่นเนื้อเยื่อบาง ๆ สีขาวแผ่ขยายออกรอบก้าน แผ่นนี้มีลักษณะคล้ายวงแหวน เห็ดขี้ควายมีขึ้นอยู่ทั่วไปแทบทุกภาคของประเทศไทย ลักษณะของเห็ดตัวสมบูรณ์และโตเต็มที่ ตรงบริเวณหมวกจะมีเส้นผ่าศูนย์กลางประมาณ 6.5 - 8.8 เซนติเมตร ความสูงของลำต้นประมาณ 5.5 - 8.0 เซนติเมตร เส้นผ่าศูนย์กลางประมาณ 0.8 - 1.0 เซนติเมตร
ผู้ที่รับประทานเห็ดนี้ จะมีอาการมึนเมา ประสาทหลอน ไม่สามารถลำดับทิศทาง เห็นภาพ แสง สีต่างๆ ลวงตา มีความคิดและอารมณ์เปลี่ยนแปลงคล้าย แอลเอสดี ถ้ากินมากเกินไปอาจจะทำให้ควบคุมสติไม่อยู่ เกิดประสาทหลอนอย่างรุนแรง คลื่นไส้ อาเจียน อาจเสียชีวิตได้เพราะหายใจติดขัด คนที่เคยใช้มานาน ๆ จะเพลินต่อความรู้สึกต่าง ๆ นี้ ร่างกายจะเกิดการต้านยา ต้องเพิ่มขนาดการใช้ขึ้นเรื่อย ๆ ถ้ารับประทานดอกแห้งจะมึนเมาน้อยกว่าครึ่งเมื่อเทียบกับการรับประทานดอกสด อาการที่เกิดจากการกินเห็ดขี้ควายขึ้นอยู่กับปริมาณ และสภาพของร่างกายของแต่ละบุคคล
ในวันที่ 17 มิถุนายน พ.ศ. 2556 ที่สนามหญ้าหน้าตึกบัญชาการ (ตึกไทยคู่ฟ้า) ทำเนียบรัฐบาล ได้พบเห็ดขี้ควายจำนวนมากผุดขึ้น ซึ่งต่อมาเจ้าหน้าที่ก็ได้ถอนออกไป
สำหรับในประเทศไทย ดอกเห็ด ก้านเห็ด สปอร์ของเห็ดดังกล่าว จัดเป็นยาเสพติดให้โทษในประเภท 5 ตามพระราชบัญญัติยาเสพติดให้โทษ พ.ศ. 2522 โดยผู้ใดผลิต ขาย นำเข้า หรือส่งออก ต้องระวางโทษจำคุกตั้งแต่ 2-15 ปี และปรับตั้งแต่ 200,000-1,500,000 บาท ขณะที่ผู้เสพจำคุกไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับ
ธวัช พรรัตนประเสริฐ
ธวัช พรรัตนประเสริฐ  เป็นนักแสดงชาวไทยที่มีผลงานแสดงภาพยนตร์เรื่องแรก Suck Seed ห่วยขั้นเทพ โดยรับบทเป็น เอ๊กซ์ มือกลองของวง ธวัชมีพี่น้อง 3 คน โดยเขาเป็นบุตรคนที่สอง จบการศึกษาในระดับมัธยมศึกษาจาก โรงเรียนโพธิสารพิทยากร และจบปริญญาตรีจากคณะนิเทศศาสตร์ สาขาวิชาการภาพยนตร์และวีดิทัศน์ มหาวิทยาลัยรังสิต
ประวัติ
สำหรับงานวงการบันเทิง ธวัชได้เล่นภาพยนตร์เรื่อง Suck Seed ห่วยขั้นเทพ เป็นเรื่องแรก โดยมีแมวมองสนใจในมาดกวนๆ อีกทั้งยังเล็งเห็นความสามารถในด้านดนตรีของธวัช จึงได้ชักชวนให้ไปแคสติ้งในภาพยนตร์ดังกล่าว
สำหรับบทบาทในหนัง Suck Seed ห่วยขั้นเทพ ธวัช รับบทเป็น เอ็กซ์ มือกลองบ้าพลัง เจ้าของวลีเด็ดอย่าง ส้ม อ๊า...ที่หวังจะเด็ดดอกฟ้าอย่างน้องส้ม ดาวโรงเรียน (รับบทโดย บี วนิดา พรนำโชคชัย) แต่ด้วยความห่วยของเอ็กซ์ ก็ไม่สามารถคว้าใจเธอมาครอบครองได้ นำซ้ำ น้องส้ม สุดสวยยังไปปิ๊งรักกับทอมอีกต่างหาก งานนี้หนุ่มเอ็กซ์เลยฝังใจ และแค้นทอมไปตลอดกาล ขณะที่เพื่อนๆ ที่ก๊วนห่วย ชักชวนให้เอ็กซ์ เข้าร่วมวงเพื่อจะไปประกวดระดับประเทศหนุ่มเอ็กซ์จึงไม่รีรอที่จะตอบรับ เพราะคิดว่าการเป็นนักดนตรีเท่ๆ จะทำให้สาวกรี๊ด...แทบขาดใจนั่นเอง
ATM เออรัก เออเร่อ รับบท ปิ๊ด นับถือแป๊ด (แจ๊ค - เฉลิมพล ทิฆัมพรธีรวงศ์ / แฟนฉัน) เป็นรุ่นพี่ ถ้ามีใครซักคนที่จะโง่กว่าไอ้แป๊ดก็คือปื๊ดนี่แหละ เป็นเด็กแว้น ไม่มีอาชีพชัดเจน งานหลักคือขี่มอไซต์พาก๊อบหนีเที่ยว มีจ๊อบเล็กๆ น้อยๆ ด้วยการเป็นเบ๊ให้กับนักบอลทีมชลบุรีเอฟซี (รวมถึงเป็นแมสคอตปลาฉลาม) รักก๊อบ (ฝน - ศนันธฉัตร ธนพัฒน์พิศาล) มาก อะไรๆ ก็ขึ้นอยู่กับก๊อบ ก๊อบคือทุกสิ่ง รักจริงหวังแต่ง ดราม่าจัด ผิดหวังก็ผิดหวังรุนแรง พูดจาเสี่ยวแดก แต่คิดว่าเท่
แสบจิ๋ว ป่วนหัวใจ รับบท ต้น หนุ่มมัธยมปลายมาดกวน ติดเล่นมุข รักการเล่นเบส เพื่อนสนิทของมิว (เฟิร์ส - ณพวีร์ กิจนิยม) แต่ก็ต่างกันราวฟ้ากับเหวเพราะสาวๆมักจะกรี๊ดมิวแต่กลับโห่ใส่ต้น ต้นรักเดียวใจเดียว หญิงเดียวที่ต้นหลงรักคือเบลล์ (แม็กกี้ - อาภา ภาวิไล) ต้นพยายามทำทุกวิถีทางเพื่อให้เบลล์มาสนใจแต่ก็ไม่เคยสำเร็จซักครั้ง
ลิ้มเพ้งจื้อ
ลิ้มเพ้งจือ จากเรื่อง กระบี่เย้ยยุทธจักร นวนิยายอมตะของ กิมย้ง
เขาสูญเสียบิดามารดาจึงเข้าเป็นศิษย์ในสำนักหัวซาน นิสัยแปรเปลี่ยนเป็นคนเก็บตัวเดียวดาย ภายใต้นิสัยภายนอกที่อบอุ่นแฝงเร้นด้วยความมืดมิด และบาดแผลอันมากมาย เพื่อล้างแค้นเขาจึงฝึกฝนคัมภีร์กระบี่ปราบมารจน ของตระกูลสำเร็จ แต่คิดไม่ถึงว่าจะทำให้เขาบังเกิดความคิดครอบครองยุทธจักร ขึ้นมา ความรักและการแต่งงานระหว่างเขากับ งักเล้งซัง บุตรสาวของ งักปุกคุ้ง เป็นเพียงการเสียสละเล็กน้อย เพื่อบรรลุเป้าหมายเป็นจ้าวปกครองยุทธจักรของเขา
แซ็ค
แซ็ค (ザック; Zack) เป็นตัวละครจากเกม เดธ ออร์ อะไลฟ์ ผลิตโดยบริษัท Tecmo ของญี่ปุ่น ซึ่งเป็นนักมวยไทยชาวอเมริกันผู้ไว้ผมสีเขียวเช่นเดียวกับนักกีฬาบาสเกตบอล NBA ชื่อดังนามว่า เดนนิส รอดแมน นอกจากนี้ "แซ็ค" ยังเป็นตัวละครที่มีบทบาทสำคัญในภาพยนตร์ฮอลลีวูดเรื่อง DOA: Dead or Alive ด้วยเช่นกัน